香港一毫紙

一毫紙係以前流通過嘅一種香港貨幣，面值$0.1港元。

史
歷年嚟一毫紙嘅推出，都係因為市面唔夠銀仔用。

1941年10月香港政府發行一毫紙，兩面印。1945年香港重光後政府發行嘅一毫紙，淨係印單面，右邊有英王佐治六世肖像。

1965年，港府再一次發行一毫紙，設計同1945年版差唔多，但改印英女王伊利沙伯二世肖像。一毫紙喺1969年9月1號停用。

0.1